Viborger Samler, 1844-07-13
Det var Taleren meddeelt fra en troværdig Kilde, at endog til fremmede Gesandter adresserede Breve jevnligen aabnes og læses i hiint Bureau. - Duncombe gjorde derefter Undskyldning for at han tidligere havde berørt Existencen af et sort Cabinet i Frankerig, da han nemlig i et af de foregaaende Møder havde yttret, at saadanne Jndretninger kunde være passende for Frankerig og Østerrig, men ikke for England. Jøvrigt syntes den Maade, hvorpaa man i det engelske Generalpostamt gik tilværk, at være dette eiendommeligt; i Østerrig og Jtalien blev ethvert brækket Brev forseglet med Regjeringens Segl; kun England gik man saa lumskt tilværk, kun i England søgte man omhyggelig at skjule Krænkelsen af Seglets Hemmelighed. Hvad Mancinnis Breve angik, saa havde Jndenrigsministeren rigtignok vægret sig ved at give en Erklæring desangaaende, og i Overhuset havde Hertugen af Wellington ligefrem negtet, at Brevene vare brækkede efter den sardinske Regjerings Forlangende; men en af Morn. Chron. Correspondenter havde tilbudet sig at bevise, er alene at Brevene vare aabnede efter den fardinske Regjerings Forlangende, men ogsaa at denne Regjering havde erholdt Afskrifter af de brækkede Breve. Det kunde desuden bevises, at ikke alene et Brev – saaledes som Si J. Graham havde paastaaet – var brækket, men at i det mindste 50 a 60 vare aabnede for kort Tid siden, ja at dette afskyelige System var i Aaret 1842 – under den daværende Tumult iblandt Manufacturarbeiderne – bragt i Udførelse efter en langt større Maalestok. Hvorlidet man i Udlandet havde nogen Anelse om Proceduren i det britiske Postamt, fremgik af en Skrivelse fra en Søn af Adm. Bandiera til Mazzini, i hvilken Skrivelse Bandiera priser Mazzini lykkelig, fordi denne lever i et Land som England, hvor han tør stole paa de britiske Postofficianters Ærlighed, – en Lykønskning, der, besynderligt nok, netop indtræffer i det Moment, hvori maaskee 50 a 60 Jndivider, paa Grund af de Meddelelser, den britiske Regjering af de aabnede Breve har kunnet meddele den østerrigske Regiering, vansmægte i de østerrigske Fængsler; thi i Østerrig kjender man som noksom bekjendt - Jntet til Habeas-Corpus-Acten. – Lowett – en af de Personer, der have klaget over Krænkelsen af Brevhemmeligheden - havde i et Brev tilmeldt Mazzini, at Keiseren af Rusland vilde om faa Dage ankomme til England, og at der ikke kunde loves Keiseren nogen smigrende Modtagelse. Samme Dag, da dette Brev indløb, meldte to ministerielle Morgenblade, at Keiseren ikke vilde ankomme til England, ikke destomindre ankom han senere hertil. – Det syntes umuligt at Ministeriet kunde forblive længere i dets officielle Taushed; thi den moralske Overbeviisning, at slemme Misbrug havde fundet Sted, var udbredt iblandt Publicum. - Sir James Graham maatte indrømme, at Brevanliggendet havde erholdt en saadan Vigtighed, at man maatte betragte samme som et Spørgsmaal imellem det engelske Folk og Regjeringen, som et Spørgsmaal, der berørte vigtige Nationalinteresser, og vakte Folkets Nationalfølelse, endskjøndt det ved de i Parlementet og Pressen anbragte overdrevne Paastande har erholdt en stor Deel af sin Betydning; isærdeleshed udhævede han, at Aabningen af Breve ingenlunde havde fundet Sted i det Store paa den Maade, som Duncombe havde fortalt, ligesaalidet var det Tilfældet, at man skulde have underkastet hele Brevsække, eller Breve fra hele Districter eller Gader en saadan inqvisitorisk Fremgangsmaade. Men Tiden var nu kommen, da det var nødvendigt at fremme for Dagens Lys "Sandheden, hele Sandheden og kun Sandheden;" desuagtet vilde han, dersom Sagen kun angik hans personlige, ved mangfoldige Bagvaskelser angrebne og beklikkede Jnteresse have lagttaget sin tidligere Taushed; men efterat i de foregaaende Møder flere Medlemmer af tidligere Administrationer paa en saa afgjørende Maade havde udtalt sig for Undersøgelse, saa fordrede Statens Jnteresse, at Undersøgelse maatte finde Sted. Han stemte desaarsag for den nøieste og fuldstændigste Undersøgelse angaaende Udøvelsen af hiin saa meget omtalte Ret, forvisset om, at det vilde vise sig, at de sædvanlige Grændser for Udøvelsen af denne Magt ikke vare overtraadte af ham.